CELEX: 32009D0520
Language: sl
Date: 2009-07-03 00:00:00
Title: 2009/520/ES: Odločba Komisije z dne 3. julija 2009 o spremembi člena 23(4) Priloge I k Uredbi Sveta (ES) št. 71/2008 o ustanovitvi Skupnega podjetja Čisto nebo (notificirano pod dokumentarno številko C(2009) 5134)

4.7.2009   
            
            
               SL
            
            
               Uradni list Evropske unije
            
            
               L 175/14
            
         
      ODLOČBA KOMISIJE
   
   z dne 3. julija 2009
   o spremembi člena 23(4) Priloge I k Uredbi Sveta (ES) št. 71/2008 o ustanovitvi Skupnega podjetja „Čisto nebo“
   (notificirano pod dokumentarno številko C(2009) 5134)
   (2009/520/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 71/2008 z dne 20. decembra 2007 o ustanovitvi Skupnega podjetja „Čisto nebo“ (1) in zlasti člena 24(2) Priloge I k Uredbi,
   ob upoštevanju osnutka spremembe, ki ga je odobril upravni odbor Skupnega podjetja „Čisto nebo“10. oktobra 2008,
   ob upoštevanju naslednjega:
   
               (1)
            
            
               Upravni odbor Skupnega podjetja „Čisto nebo“ je odobril in predložil osnutek spremembe, ki odstavek 4 člena 23 Priloge I k Uredbi (ES) št. 71/2008 nadomesti z drugim besedilom in tako omogoči, da se v sporazumu o dodelitvi sredstev pravice dostopa ne določijo samo za raziskave, ampak tudi za komercialno uporabo.
            
         
               (2)
            
            
               Ta sprememba, ki ne vpliva na bistvene elemente statutov „Čistega neba“, je upravičena in v skladu s členom 15 Uredbe (ES) št. 71/2008, zato mora politika pravic intelektualne lastnine Skupnega podjetja „Čisto nebo“ temeljiti na načelih iz Uredbe (ES) št. 1906/2006 Evropskega parlamenta in Sveta (2), v kateri pravice dostopa za uporabo vključujejo tudi komercialno uporabo, ter spodbujati ne samo ustvarjanje, ampak tudi izkoriščanje znanja (glej uvodno izjavo 29 in člen 23(2) Priloge I k Uredbi (ES) št. 71/2008) –
            
         SPREJELA NASLEDNJO ODLOČBO:
   Člen 1
   Odstavek 4 člena 23 Priloge I k Uredbi (ES) št. 71/2008 se nadomesti z naslednjim:
   
      „4.   Pogoji pravic dostopa in licenc med pravnimi subjekti, ki so s Skupnim podjetjem ‚Čisto nebo‘ sklenili sporazum o dodelitvi sredstev, so opredeljeni v sporazumu o dodelitvi sredstev ob upoštevanju osnovnega in novega znanja za dokončanje projektov ter novega in osnovnega znanja, potrebnega za uporabo novega znanja.“
   
   Člen 2
   Ta odločba je naslovljena na Skupno podjetje „Čisto nebo“:
   
               Clean Sky Joint Undertaking
            
         
               c/o Liam Breslin
            
         
               European Commission – DG RTD
            
         
               Clean Sky Joint Undertaking Interim Executive Director
            
         
               CDMA 04/166
            
         
               1049 Bruxelles/Brussel
            
         
               BELGIQUE/BELGIË
            
         
      V Bruslju, 3. julija 2009
      
         
            Za Komisijo
         
         Janez POTOČNIK
         
         
            Član Komisije
         
      
   
   
      (1)  UL L 30, 4.2.2008, str. 1.
   
      (2)  UL L 391, 30.12.2006, str. 1.